Ežerė (upė)
Ežerė (latv. Ezere) – upė pietų Latvijoje, Saldaus savivaldybėje; Vadaksties dešinysis intakas (Ventos baseinas). Prasideda į pietryčius nuo Strikių. Teka pietryčių kryptimi pro Svėtainių ir Kerklinių ežerus, nuo Jaunaucės pasuka į pietvakarius. Įteka į Vadakstį ties Ežerės gyvenviete. Didžiausi intakai: Bruzilė, Druvė, Lykupė (dešinieji). Upė dviejose vietose patvenkta, sudaryti Gryvaišių HE ir Ežerės tvenkiniai. Didesnės gyvenvietės prie Ežerės: Uozuolmuiža, Jaunaucė, Ezerkruogas, Ruopmuiža (Galė), Ežerė.